title: Kommissionens gennemførelsesforordning (EU) 2016/670 af 28. april 2016 om indførelse af forudgående EU-tilsyn af importen af visse jern- og stålprodukter med oprindelse i visse tredjelande

text:
               29.4.2016

               DA

               Den Europæiske Unions Tidende

               L 115/37

         KOMMISSIONENS GENNEMFØRELSESFORORDNING (EU) 2016/670
   af 28. april 2016
   om indførelse af forudgående EU-tilsyn af importen af visse jern- og stålprodukter med oprindelse i visse tredjelande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2015/478 af 11. marts 2015 om fælles ordninger for indførsel (1), særlig artikel 10,
   under henvisning til Europa-Parlamentets og Rådets forordning (EU) 2015/755 af 29. april 2015 om fælles ordninger for indførsel fra visse tredjelande (2), særlig artikel 7,
   efter høring af udvalget for beskyttelsesforanstaltninger og den fælles udførselsordning, og
   ud fra følgende betragtninger:

               (1)

               I henhold til artikel 10 i forordning (EU) 2015/478 kan forudgående EU-tilsyn indføres, såfremt udviklingen i indførslerne af en vare truer med at forvolde skade for EU-producenter, og såfremt Unionens interesser kræver det. Artikel 7 i forordning (EU) 2015/755 gør det ligeledes muligt at indføre forudgående tilsyn, såfremt det af hensyn til Unionens interesser er nødvendigt.

               (2)

               Europa-Kommissionen har den 16. marts 2016 offentliggjort en meddelelse, der beskriver mulighederne for at håndtere de seneste udfordringer for de europæiske stålproducenter (3).

               (3)

               Importen til Unionen af jern- og stålprodukter generelt steg med 32 % mellem 2012 og 2015 fra 41,8 millioner ton til 55,0 millioner ton. I samme periode faldt priserne på den samlede import af stål med 17 %. På den anden side faldt Unionens eksport af stålprodukter med næsten 20 % i gennemsnit fra 62,3 millioner ton i 2012 til 50,7 millioner ton i 2015 (4).

               (4)

               Tendenserne er endnu mere markante for de stålprodukter, som tidligere var underlagt forudgående EU-tilsyn indtil 2012 (5). Importen af disse produkter steg i samme periode med 53 % fra 13,3 millioner ton i 2012 til 20,2 millioner ton i 2015, og de tilsvarende importpriser faldt med 22 % i gennemsnit (6).

               (5)

               Siden begyndelsen af 2000'erne er stålproduktionskapaciteten på globalt plan steget hastigt, idet størstedelen af den nye kapacitet er skabt i Folkerepublikken Kina (»Kina«). Verdens nominelle stålproduktionskapacitet blev ifølge Organisationen for Økonomisk Samarbejde og Udvikling (»OECD«) anslået til at nå op på 2 243 millioner ton i 2014, et niveau som er mere end dobbelt så højt som kapacitetsniveauet på 1 060 millioner ton i 2000.

               (6)

               Samtidig steg den samlede eksport primært fra Kina drastisk som følge af den generelle økonomiske nedtur og en aftagende indenlandsk efterspørgsel. Dette pressede stålpriserne i bund verden over. I dag er Kina verdens førende stålproducent med 822,7 millioner ton produceret råstål i 2014 (7), hvilket svarer til næsten halvdelen af den globale stålproduktion. Den kinesiske overkapacitet er vurderet til omkring 350 millioner ton (8). Dette svarer til omkring 40 % af Kinas produktion og udgør næsten dobbelt så meget som Unionens årlige stålproduktion.

               (7)

               Allerede i 2015 nåede 10 % af den kinesiske eksport til EU, hvilket svarer til mere end 30 % af EU's samlede import. Som følge heraf blev den beskedne stigning i EU's indenlandske efterspørgsel helt imødekommet via import. I betragtning af, at EU er et vigtigt marked for stål med hensyn til størrelse og pris, er det mere end sandsynligt, at et eventuelt overskud inden for stålkapaciteten fortsat vil blive omdirigeret til Unionen.

               (8)

               Samtidig er adgangen til markederne i tredjelande blevet væsentligt reduceret på det seneste. Regeringer anvender i stigende grad handelspolitiske aktioner som reaktion på den krise, som den globale stålindustri står overfor, og mange økonomier, som tidligere ikke har haft sådanne foranstaltninger, vedtager dem nu. Disse foranstaltninger i form af forskellige handelshindringer, herunder takststigninger, antidumping- og antisubsidieforanstaltninger, gælder på markeder med en væsentlig andel af det globale forbrug (9). Dette øger yderligere mulighederne for omlægning til Unionen af handelen med stål.

               (9)

               EU's stålindustri er stadig verdensførende inden for det yderst teknologisk specialiserede produktsegment. EU's stålproducenters konkurrencemæssige stilling på det globale stålmarked er dog blevet forringet i de seneste år. Især er EU's stålindustris økonomiske resultater blevet drastisk forværret i de seneste år. Den gennemsnitlige driftsrentabilitet er under et bæredygtigt niveau, antallet af investeringer har været faldende, beskæftigelsesniveauet er faldet, og der er nærmest ingen plads til ekspansion. EU's industri står over for høje energiudgifter og afhængighed af importeret råmateriale.

               (10)

               Selv om produktionen af råstål i Unionen forblev forholdsvis stabil i perioden 2013-2015 på omkring 166 til 169 millioner ton pr. år, var der i andet halvår af 2015 et markant fald på omkring 10 % sammenlignet med det første halvår.

               (11)

               På baggrund af de seneste tendenser inden for importen af stålprodukter, den aktuelle prekære situation i EU-industrien, den fortsat svage efterspørgsel på EU-markedet og sandsynligheden for, at nuværende og fremtidig overkapacitet vil blive omdirigeret til Unionen, hvis efterspørgslen stiger igen, konstateres det derfor, at der findes en trussel om skade for EU-producenterne.

               (12)

               Hensynet til EU's interesser kræver således, at importen af visse stålprodukter bør være underlagt forudgående EU-tilsyn for at tilvejebringe avancerede statistiske oplysninger, som gør det muligt at foretage en hurtig analyse af importudviklingen fra alle lande uden for EU. Hurtige og tidlige oplysninger i forbindelse med handel er nødvendige for at kunne imødegå sårbarheden på EU's stålmarked i forbindelse med pludselige ændringer på de globale stålmarkeder. Det er især vigtigt i den nuværende krisesituation, som er præget af usikkerhed om, hvorvidt efterspørgslen kommer sig strukturelt set, og hvorvidt EU-industrien faktisk vil drage fordel heraf.

               (13)

               I betragtning af udviklingen på markedet for visse stålprodukter er det hensigtsmæssigt, at anvendelsesområdet for det forudgående tilsyn omfatter de produkter, der er opført på listen i bilag I til denne forordning.

               (14)

               Af hensyn til det indre marked må det sikres, at de formaliteter, som erhvervsdrivende, der importerer til EU-markedet, skal opfylde, bør være identiske, uanset hvor varernes toldbehandling finder sted.

               (15)

               For at lette indsamlingen af oplysninger bør overgangen til fri omsætning af de varer, der er omfattet af denne forordning, kun kunne finde sted mod fremvisning af et tilsynsdokument, der opfylder ensartede kriterier. Dette krav træder i kraft 21 arbejdsdage efter denne forordnings ikrafttræden for ikke at være til hinder for overgang til fri omsætning af varer, der er undervejs til Unionen, og give importørerne tilstrækkelig tid til at anmode om de nødvendige dokumenter.

               (16)

               Medlemsstaternes myndigheder bør efter simpel anmodning fra importøren påtegne det pågældende dokument inden for en bestemt frist, men uden at importøren derved erhverver nogen ret til import. Dokumentet bør derfor kun gælde, så længe importbestemmelserne forbliver uændrede.

               (17)

               Tilsynsdokumenter, der udstedes med henblik på forudgående EU-tilsyn, bør være gyldige i hele EU, uanset hvilken medlemsstat der udsteder dem.

               (18)

               Medlemsstaterne og Kommissionen bør i videst muligt omfang udveksle oplysninger om resultaterne af forudgående EU-tilsyn.

               (19)

               De nationale myndigheder skal have ansvaret for udstedelsen af tilsynsdokumenter, men under overholdelse af de standardbetingelser, der gælder på EU-plan.

               (20)

               For at minimere unødvendige begrænsninger og ikke i overdreven grad forstyrre aktiviteterne for virksomheder, som er beliggende tæt på grænserne, bør import, hvis nettovægt ikke overstiger 2 500 kg, være undtaget fra denne forordnings anvendelsesområde.

               (21)

               Unionen har meget tæt økonomisk integration med Norge, Island og Liechtenstein inden for Det Europæiske Økonomiske Samarbejdsområde (»EØS«). I henhold til EØS-aftalen anvender medlemmer af EØS, i princippet, desuden ikke handelsbeskyttelsesforanstaltninger i deres gensidige forbindelser. Derfor bør produkter med oprindelse i Norge, Island og Liechtenstein være undtaget fra denne forordnings anvendelsesområde —

         VEDTAGET DENNE FORORDNING:
   Artikel 1
   1.   Overgang til fri omsætning i Unionen af visse jern- og stålprodukter, som er omhandlet i bilag I til denne forordning, skal underkastes forudgående EU-tilsyn i henhold til forordning (EU) 2015/478 og forordning (EU) 2015/755. Denne bestemmelse finder anvendelse på import, hvis nettovægt overstiger 2 500 kg.
   2.   Klassifikationen af de produkter, der er omfattet af denne forordning, er baseret på Unionens told- og statistiknomenklatur (»Taric«). Oprindelsen af de produkter, der er omfattet af denne forordning, fastlægges i overensstemmelse med artikel 60 i EU-toldkodeksen (10).
   3.   Produkter med oprindelse i Norge, Island og Liechtenstein er undtaget.
   Artikel 2
   1.   Overgang til fri omsætning i Unionen af de varer, der er omhandlet i artikel 1, er betinget af, at der fremlægges et tilsynsdokument udstedt af de kompetente myndigheder i en medlemsstat.
   2.   Stk. 1 træder i kraft 21 arbejdsdage efter denne forordnings ikrafttræden.
   3.   Det tilsynsdokument, der er omhandlet i stk. 1, udstedes for de ønskede mængder automatisk og uden beregning af de kompetente myndigheder i medlemsstaterne inden for en frist på højst fem arbejdsdage fra forelæggelsen af en ansøgning fra en importør i Unionen, uanset hvor i Unionen denne er etableret. Den kompetente nationale myndighed anses for at have modtaget denne ansøgning senest tre arbejdsdage efter indgivelsen heraf, medmindre andet bevises.
   4.   Et tilsynsdokument udstedt af en af de myndigheder, der er opført på listen i bilag II, er gyldigt i hele Unionen.
   5.   Tilsynsdokumentet udfærdiges på en formular, der svarer til modellen i bilag I til forordning (EU) 2015/478 eller bilag II til forordning (EU) 2015/755 for import fra de tredjelande, som er opført på listen i bilag I til nævnte forordning.
   6.   Importørens ansøgning skal indeholde følgende oplysninger:

               a)

               ansøgerens navn og fuldstændige adresse (herunder telefonnummer og e-mailadresse eller telefaxnummer og eventuelt identifikationsnummer hos den kompetente nationale myndighed) og ansøgerens momsregistreringsnummer, hvis vedkommende er momspligtig

               b)

               i givet fald klarererens eller ansøgerens eventuelle repræsentants navn og fuldstændige adresse (herunder telefonnummer og e-mailadresse eller telefaxnummer)

               c)

               varebeskrivelse med angivelse af:

                           1)

                           varernes handelsbetegnelse

                           2)

                           Taric-kode

                           3)

                           oprindelsessted og afsendelsessted

               d)

               de angivne mængder, udtrykt i kg og efter omstændighederne i enhver anden relevant supplerende enhed (par, stk. osv.)

               e)

               varernes cif-værdi i euro ved Unionens grænse

               f)

               følgende erklæring, dateret og underskrevet af ansøgeren, idet ansøgerens navn også skal være anført med store bogstaver (versalskrift): »Undertegnede bekræfter herved, at de i denne ansøgning afgivne oplysninger er rigtige og afgivet i god tro, og at jeg er etableret i Unionen.«

         Importøren fremlægger også handelsdokumenter til bevis for hensigten om at importere, såsom en genpart af salgs- eller købskontrakten eller af proformafakturaen. Efter anmodning fremlægger importøren, f.eks. i tilfælde hvor varerne ikke er købt direkte i produktionslandet, et produktionscertifikat udstedt af det stålværk, der har fremstillet varen.
   7.   Uden at dette er til hinder for, at der kan ske ændringer i de gældende importforordninger eller afgørelser og beslutninger truffet inden for rammerne af en aftale eller forvaltningen af et kontingent:

               a)

               fastsættes tilsynsdokumentets gyldighed hermed til fire måneder

               b)

               kan ubenyttede eller delvis benyttede tilsynsdokumenter forlænges med en tilsvarende periode.

         8.   På betingelser, som de kompetente myndigheder fastsætter, kan de tillade, at erklæringer eller anmodninger fremsendes eller udskrives elektronisk. De kompetente myndigheder skal imidlertid have adgang til (al) dokumentation og bevismateriale efter anmodning.
   9.   Tilsynsdokumentet kan udstedes elektronisk, når blot de berørte toldkontorer har adgang til dokumentet via et EDB-net.
   Artikel 3
   1.   Konstateres det, at enhedsprisen i forbindelse med den pågældende transaktion er mindre end 5 % højere eller lavere end den pris, der er angivet i tilsynsdokumentet, eller at den samlede mængde af de varer, der frembydes til import, overstiger den mængde, der er angivet i tilsynsdokumentet, med mindre end 5 %, er dette ikke til hinder for, at de pågældende varer kan overgå til fri omsætning.
   2.   Ansøgninger om tilsynsdokumenter og selve dokumenterne er fortrolige. De er forbeholdt de kompetente myndigheder og ansøgeren.
   Artikel 4
   1.   Medlemsstaterne meddeler Kommissionen så regelmæssigt og på et så ajourført grundlag som muligt og senest den sidste dag i hver måned nærmere oplysninger om de mængder og værdier i euro, for hvilke der er udstedt tilsynsdokumenter
   Oplysningerne fra medlemsstaterne opdeles på vare, Taric-kode og land.
   2.   Medlemsstaterne giver meddelelse om uregelmæssigheder eller tilfælde af svig, som de konstaterer, og i påkommende tilfælde om grunden til, at de har afvist at udstede et tilsynsdokument.
   Artikel 5
   Alle meddelelser i henhold til denne forordning indgives til Kommissionen og formidles elektronisk via det integrerede net, der er etableret til dette formål, medmindre det af tvingende tekniske årsager midlertidigt er nødvendigt at benytte andre kommunikationsmidler.
   Artikel 6
   Denne forordning træder i kraft dagen efter offentliggørelsen i Den Europæiske Unions Tidende.
   Denne forordning anvendes fra dagen efter offentliggørelsen i Den Europæiske Unions Tidende til den 15. maj 2020.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. april 2016.

            På Kommissionens vegne

         Jean-Claude JUNCKER

            Formand

      (1)  EUT L 83 af 27.3.2015, s. 16.

      (2)  EUT L 123 af 19.5.2015, s. 33.

      (3)  Stål: Bevaring af holdbare jobs og vækst i Europa (s. 2) http://ec.europa.eu/DocsRoom/documents/15947

      (4)  Kilde: Eurostat.

      (5)  Kommissionens forordning (EU) nr. 1241/2009 af 16. december 2009 om fortsættelse og ajourføring af omfanget af det forudgående tilsyn med importen af visse jern- og stålprodukter med oprindelse i visse tredjelande (EUT L 332, 17.12.2009, s. 54).

      (6)  Kilde: Eurostat.

      (7)  Kilde: World Steel Association https://www.worldsteel.org/media-centre/press-releases/2015/World-crude-steel-output-increases-by-1.2--in-2014.html

      (8)  Kilde: Stål: Bevaring af holdbare jobs og vækst i Europa (s. 2) http://ec.europa.eu/DocsRoom/documents/15947

      (9)  Kilde: WTO: Overview of Developments in the International Trading Environment https://www.wto.org/english/news_e/news15_e/trdev_09dec15_e.htm

      (10)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

      BILAG I

         Liste over produkter, der er underlagt forudgående EU-tilsyn

                  7207 11 14

                  7304

                  7208

                  7305

                  7209

                  7306

                  7210

                  7307 19 10

                  7211

                  7307 23

                  7212

                  7307 91 00

                  7213

                  7307 93 11

                  7214

                  7307 93 19

                  7215

                  7307 99 80

                  7216

                  7318 12 90

                  7217

                  7318 14 91

                  7219

                  7318 14 99

                  7220

                  7318 15 41

                  7221

                  7318 15 59

                  7222

                  7318 15 69

                  7223

                  7318 15 81

                  7225

                  7318 15 89

                  7226

                  7318 15 90

                  7227

                  7318 16 91

                  7228

                  7318 16 99

                  7301

                  7318 19 00

                  7302

                  7318 21 00

                  7303

                  7318 22 00

      BILAG II

            СПИСЪК НА КОМПЕТЕНТНИТЕ НАЦИОНАЛНИ ОРГАНИ

            LISTA DE LAS AUTORIDADES NACIONALES COMPETENTES

            SEZNAM PŘÍSLUŠNÝCH VNITROSTÁTNÍCH ORGÁNŮ

            LISTE OVER KOMPETENTE NATIONALE MYNDIGHEDER

            LISTE DER ZUSTÄNDIGEN BEHÖRDEN DER MITGLIEDSTAATEN

            PÄDEVATE RIIKLIKE ASUTUSTE NIMEKIRI

            ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ

            LISTE OVER KOMPETENTE NATIONALE MYNDIGHEDER

            LISTE DES AUTORITÉS NATIONALES COMPÉTENTES

            POPIS NADLEZNIH NACIONALNIH TIJELA

            ELENCO DELLE COMPETENTI AUTORITÀ NAZIONALI

            VALSTU KOMPETENTO IESTĀŽU SARAKSTS

            ATSAKINGŲ NACIONALINIŲ INSTITUCIJŲ SĄRAŠAS

            AZ ILLETÉKES NEMZETI HATÓSÁGOK LISTÁJA

            LISTA TAL-AWTORITAJIET NAZZJONALI KOMPETENTI

            LIJST VAN BEVOEGDE NATIONALE INSTANTIES

            WYKAZ WŁAŚCIWYCH ORGANÓW KRAJOWYCH

            LISTA DAS AUTORIDADES NACIONAIS COMPETENTES

            LISTA AUTORITĂȚILOR NAȚIONALE COMPETENTE

            ZOZNAM PRÍSLUŠNÝCH ŠTÁTNYCH ORGÁNOV

            SEZNAM PRISTOJNIH NACIONALNIH ORGANOV

            LUETTELO TOIMIVALTAISISTA KANSALLISISTA VIRANOMAISISTA

            FÖRTECKNING ÖVER BEHÖRIGA NATIONELLA MYNDIGHETER

         BELGIQUE/BELGIË

                  Service public fédéral de l'économie, des PME, des classes moyennes et de l'énergie

                  Direction générale du potentiel économique

                  Service des licences

                  Rue du Progrès 50

                  B-1210 Bruxelles

                  Fax (32-2) 277 50 63

                  Federale Overheidsdienst Economie, KMO,

                  Middenstand & Energie

                  Algemene Directie Economisch Potentieel

                  Dienst Vergunningen

                  Vooruitgangstraat 50

                  B-1210 Brussel

                  Fax (32-2) 277 50 63

         БЪЛГАРИЯ

                  Министерство на икономиката и енергетиката

                  дирекция »Регистриране, лицензиране и контрол«

                  »Славянска« № 8

                  1052 София

                  Факс: (359-2) 981 50 41

                  Fax (359-2) 980 47 10

         ČESKÁ REPUBLIKA

                  Ministerstvo průmyslu a obchodu

                  Licenční správa

                  Na Františku 32

                  CZ-110 15 Praha 1

                  Fax (420) 224 21 21 33

         DANMARK

                  Erhvervs- og Byggestyrelsen

                  Økonomi- og Erhvervsministeriet

                  Langelinie Allé 17

                  DK-2100 København Ø

                  Fax (45) 35 46 60 01

         DEUTSCHLAND

                  Bundesamt für Wirtschaft und Ausfuhrkontrolle,

                  (BAFA)

                  Frankfurter Straße 29-35

                  D-65760 Eschborn 1

                  Fax (49) 6196 90 88 00

         EESTI

                  Majandus- ja Kommunikatsiooniministeerium

                  Harju 11

                  EE-15072 Tallinn

                  Fax +372 631 3660

         IRELAND

                  Department of Enterprise, Trade and Employment

                  Import/Export Licensing, Block C

                  Earlsfort Centre

                  Hatch Street

                  IE-Dublin 2

                  Fax +353-1-631 25 62

         ΕΛΛΑΔΑ

                  Υπουργείο Οικονομίας, Ανάπτυξης και Τουρισμού

                  Γενική Διεύθυνση Διεθνούς Οικονομικής και Εμπορικής Πολιτικής

                  Δ/νση Συντονισμού Εμπορίου και Εμπορικών Καθεστώτων

                  Τμήμα Β': Ειδικών Καθεστώτων Εισαγωγών

                  Οδός Κορνάρου 1

                  GR 105 63 Αθήνα

                  Τηλ..: +30 210 3286041-43

                  Φαξ: +30 210 3286094

                  Email: e3a@mnec.gr

         ESPAÑA

                  Ministerio de Industria, Turismo y Comercio

                  Secretaría General de Comercio Exterior

                  Subdirección General de Comercio Exterior de Productos Industriales

                  Paseo de la Castellana 162

                  E-28046 Madrid

                  Fax +34 91 349 36 70

         FRANCE

                  Ministère de l'économie, des finances et de l'industrie

                  Direction générale des entreprises

                  Sous-direction des biens de consommation

                  Bureau textile-importations

                  Le Bervil

                  12, rue Villiot

                  F-75572 Paris Cedex 12

                  Fax (33) 153 44 91 81

         REPUBLIKA HRVATSKA

                  Ministarstvo vanjskih i europskih poslova

                  Trg N. Š. Zrinskog 7-8,

                  10000 Zagreb

                  Tel. (385) 1 6444626

                  Fax (385) 1 6444601

         ITALIA

                  Ministero dello Sviluppo Economico

                  Direzione Generale per la Politica Commerciale

                  DIV. III

                  Viale America, 341

                  I-00144 Roma Tel.

                  Fax (39) 06 59 93 26 36

                  E-mail: dgpci.div3@mise.gov.it

         ΚΥΠΡΟΣ

                  Υπουργείο Εμπορίου, Βιομηχανίας και Τουρισμού

                  Υπηρεσία Εμπορίου

                  Μονάδα Έκδοσης Αδειών Εισαγωγής/Εξαγωγής

                  Οδός Ανδρέα Αραούζου Αρ. 6

                  CY-1421 Λευκωσία

                  Φαξ (357) 22 37 51 20

         LATVIJA

                  Latvijas Republikas Ārlietu ministrija

                  K. Valdemāra iela 3

                  LV-1395 Rīga

                  Fakss: +371-67 828 121

         LIETUVA

                  Lietuvos Respublikos ūkio ministerija

                  Investicijų ir eksporto departamentas

                  Gedimino pr. 38/2

                  LT-01104 Vilnius

                  Faks. +370 706 64 762

         LUXEMBOURG

                  Ministère de l'économie et du commerce extérieur

                  Office des licences

                  BP 113

                  L-2011 Luxembourg

                  Fax (352) 46 61 38

         MAGYARORSZÁG

                  Magyar Kereskedelmi Engedélyezési Hivatal

                  Margit krt. 85.

                  HU-1024 Budapest

                  Fax (36-1) 336 73 02

         MALTA

                  Diviżjoni għall-Kummerċ

                  Servizzi Kummerċjali

                  Lascaris

                  MT-Valletta CMR02

                  Fax (356) 25 69 02 99

         NEDERLAND

                  Belastingdienst/Douane centrale dienst voor in- en uitvoer

                  Postbus 30003, Engelse Kamp 2

                  NL-9700 RD Groningen

                  Fax (31-50) 523 23 41

         ÖSTERREICH

                  Bundesministerium für Wissenschaft, Forschung und Wirtschaft

                  Abteilung C2/9 — Außenwirtschaftskontrolle

                  A-1011 Wien, Stubenring 1

                  POST.C29@bmwfw.gv.at

                  Fax 01/71100/8366

         POLSKA

                  Ministerstwo Gospodarki

                  Plac Trzech Krzyży 3/5

                  00-507 Warszawa

                  Polska

                  Fax (48-22) 693 40 21/693 40 22

         PORTUGAL

                  Ministério das Finanças

                  Autoridade Tributária e Aduaneira

                  Rua da Alfândega, n.o 5, r/c

                  P-1149-006 Lisboa

                  Fax (+ 351) 218 81 39 90

         ROMÂNIA

                  Ministerul Economiei, Comerțului și Relațiilor cu Mediul de Afaceri

                  Departamentul de Comerț Exterior și Relații Internaționale

                  Direcția Politici Comerciale

                  Calea Victoriei, nr. 152, sector 1,

                  București 010096

                  Tlf. +40 40 10 504

                  Fax +40 40 10 594

                  e-mail: dgre@dce.gov.ro

         SLOVENIJA

                  Ministrstvo za finance

                  Carinska uprava Republike Slovenije

                  Carinski urad Jesenice

                  Spodnji plavž 6C

                  SI-4270 Jesenice

                  Faks (386-4) 297 44 72

         SLOVENSKO

                  Ministerstvo hospodárstva

                  Mierová 19

                  827 15 Bratislava 212

                  Slovenská republika

                  Fax (421-2) 43 42 39 15

         SUOMI/FINLAND

                  Tulli

                  PL 512

                  FI-00101 Helsinki

                  Sähköposti: kirjaamo@tulli.fi<mailto:kirjaamo@tulli.fi

                  Tullen

                  PB 512

                  FI-00101 Helsingfors

                  E-mail: kirjaamo@tulli.fi<mailto:kirjaamo@tulli.fi

         SVERIGE

                  Kommerskollegium

                  Box 6803

                  S-113 86 Stockholm

                  Fax (46-8) 30 67 59

         UNITED KINGDOM

                  Department of Trade and Industry

                  Import Licensing Branch

                  Queensway House — West Precinct

                  Billingham

                  UK-TS23 2NF

                  Fax (44-1642) 36 42 69


title: Kommissionens gennemførelsesforordning (EU) nr. 994/2013 af 16. oktober 2013 om ændring af forordning (EF) nr. 952/2006, (EF) nr. 967/2006, (EF) nr. 555/2008 og (EF) nr. 1249/2008 for så vidt angår meddelelses- og underretningsforpligtelserne inden for rammerne af den fælles markedsordning for landbrugsprodukter

text:
               17.10.2013

               DA

               Den Europæiske Unions Tidende

               L 276/1

         KOMMISSIONENS GENNEMFØRELSESFORORDNING (EU) Nr. 994/2013
   af 16. oktober 2013
   om ændring af forordning (EF) nr. 952/2006, (EF) nr. 967/2006, (EF) nr. 555/2008 og (EF) nr. 1249/2008 for så vidt angår meddelelses- og underretningsforpligtelserne inden for rammerne af den fælles markedsordning for landbrugsprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 192, stk. 2, sammenholdt med artikel 4, og
   ud fra følgende betragtninger:

               (1)

               I Kommissionens forordning (EF) nr. 792/2009 (2) er der fastsat fælles regler for, hvordan medlemsstaterne skal sende oplysninger og dokumenter til Kommissionen. Disse regler omhandler især medlemsstaternes forpligtelse til at anvende de informationssystemer, som Kommissionen stiller til rådighed, og valideringen af adgangsrettighederne for de myndigheder eller enkeltpersoner, der er bemyndiget til at sende underretninger. I forordning (EF) nr. 792/2009 er der desuden fastsat fælles principper for informationssystemerne for at garantere dokumenternes ægthed, integritet og læsbarhed over tid, og der fastsættes bestemmelser om beskyttelse af personoplysninger. Forpligtelsen til at bruge disse informationssystemer skal angives i hver forordning, hvori der fastsættes en specifik underretningspligt.

               (2)

               Kommissionen har udviklet et informationssystem til elektronisk forvaltning af dokumenter og procedurer i sine interne arbejdsgange og i sine forbindelser med de myndigheder, der beskæftiger sig med den fælles landbrugspolitik.

               (3)

               Flere meddelelses- og underretningsforpligtelser kan opfyldes via dette system, især dem, der er fastsat i Kommissionens forordning (EF) nr. 952/2006 (3), (EF) nr. 967/2006 (4), (EF) nr. 555/2008 (5) og (EF) nr. 1249/2008 (6).

               (4)

               For at opnå en effektiv forvaltning og tage hensyn til de erfaringer, der er gjort, bør nogle af meddelelserne og underretningerne forenkles, specificeres eller udgå.

               (5)

               Det fremgår af artikel 100, stk. 2, i forordning (EF) nr. 555/2008, at der kan sendes en forenklet meddelelse, hvis der kun skal anføres nulværdier. Eftersom informationssystemet indeholder en forenklet procedure til at sende disse underretninger, er meddelelsesproceduren i denne artikel ikke længere nødvendig.

               (6)

               I forordning 1249/2008 bør der indføres en supplerende underretning om slagtning af kvæg med henblik på at beregne vægtningskoefficienten som omhandlet i artikel 18.

               (7)

               Forordning (EF) nr. 952/2006, (EF) nr. 967/2006, (EF) nr. 555/2008 og (EF) nr. 1249/2008 bør derfor ændres.

               (8)

               De i denne forordning fastsatte foranstaltninger er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Artikel 58 i forordning (EF) nr. 952/2006 affattes således:

      »Artikel 58
      Meddelelser og underretninger
      De meddelelser og underretninger, der er omhandlet i artikel 5, stk. 3, og artikel 12, 21 og 22 sendes i overensstemmelse med Kommissionens forordning (EF) nr. 792/2009 (7).

   Artikel 2
   I artikel 21 i forordning (EF) nr. 967/2006 tilføjes som stk. 5:

      »5.   De meddelelser, der er omhandlet i artikel 4, stk. 3, artikel 10 og 17 og i nærværende artikel, sendes i overensstemmelse med Kommissionens forordning (EF) nr. 792/2009 (8).

   Artikel 3
   I artikel 100 i forordning (EF) nr. 555/2008 foretages følgende ændringer:

               1)

               Overskriften »Meddelelser« ændres til »Meddelelser og underretninger«

               2)

               Stk. 1 affattes således:
               »1.   De meddelelser og underretninger til Kommissionen, der er nævnt i denne forordning, sendes i overensstemmelse med Kommissionens forordning (EF) nr. 792/2009 (9).

               3)

               Stk. 2 udgår.

         Artikel 4
   I forordning (EF) nr. 1249/2008 foretages følgende ændringer:

               1)

               I artikel 19 tilføjes som litra d):

                           »d)

                           det samlede antal voksent kvæg, der er slagtet i det foregående kalenderår og opdelt efter de enkelte kategorier, kropsbygnings- og fedningsklasser.«

               2)

               Som artikel 39a indsættes:
               »Artikel 39a
               Meddelelser og underretninger
               De meddelelser og underretninger til Kommissionen, der er omhandlet i denne forordning, med undtagelse af meddelelserne og underretningerne i artikel 36, sendes i overensstemmelse med Kommissionens forordning (EF) nr. 792/2009 (10).

         Artikel 5
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. oktober 2013.

            På Kommissionens vegne

         José Manuel BARROSO

            Formand

      (1)  EUT L 299 af 16.11.2007, s. 1.

      (2)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).

      (3)  Kommissionens forordning (EF) nr. 952/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår forvaltning af det indre marked for sukker og kvoteordningen (EUT L 178 af 1.7.2006, s. 39).

      (4)  Kommissionens forordning (EF) nr. 967/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår produktion ud over kvoterne inden for sukkersektoren (EUT L 176 af 30.6.2006, s. 22).

      (5)  Kommissionens forordning (EF) nr. 555/2008 af 27. juni 2008 om gennemførelsesbestemmelser til Rådets forordning (EF) nr. 479/2008 om den fælles markedsordning for vin for så vidt angår støtteprogrammer, samhandel med tredjelande, produktionskapacitet og kontrol i vinsektoren (EUT L 170 af 30.6.2008, s. 1).

      (6)  Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for slagtekroppe af voksent kvæg, svin og får og for indberetning af priser (EUT L 337 af 16.12.2008, s. 3).

      (7)  EUT L 228 af 1.9.2009, s. 3.«

      (8)  EUT L 228 af 1.9.2009, s. 3.«

      (9)  EUT L 228 af 1.9.2009, s. 3.«

      (10)  EUT L 228 af 1.9.2009, s. 3.«


title: Kommissionens gennemførelsesforordning (EU) nr. 1367/2011 af 19. december 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Figue de Solliès (BOB)]

text:
               22.12.2011

               DA

               Den Europæiske Unions Tidende

               L 341/31

         KOMMISSIONENS GENNEMFØRELSESFORORDNING (EU) Nr. 1367/2011
   af 19. december 2011
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Figue de Solliès (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               I medfør af artikel 6, stk. 2, første afsnit, i forordning (EF) nr. 510/2006 er Frankrigs ansøgning om registrering af betegnelsen "Figue de Solliès" blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør denne betegnelse derfor registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. december 2011.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 119 af 16.4.2011, s. 15.

      BILAG
      Landbrugsprodukter til konsum, som er opført i traktatens bilag I:

         Kategori 1.6.   Frugt, grøntsager og korn, også forarbejdet.

      FRANKRIG
      Figue de Solliès (BOB)